**«Тауарларды әкелу (әкету) туралы хабарламаның нысанын, оны ұсыну қағидалары мен мерзімдерін бекіту туралы» Қазақстан Республикасы Қаржы министрінің бұйрығының жобасына**

**(328.00-нысан)»** (бұдан әрі – Жоба)

**АНЫҚТАМА**

Жоба Қазақстан Республикасы Салық кодексінің 514-бабы 7-тармағын іске асыру мақсатында әзірленді.

Жобаны қабылдаудың мақсаты Еуразиялық экономикалық одақ аумағынан салық төлеушілер өткізетін тауарларды әкелу (әкету) туралы хабарламаларды беру тәртібі мен мерзімдерін, атап айтқанда тауарларды әкелу (әкету) туралы хабарламаның нысанын, сондай-ақ Еуразиялық экономикалық одақ елдерінің салық органдары арасында деректерді салыстыру үшін тауарларды әкелу (әкету) туралы хабарламаны беру қағидалары мен мерзімдерін белгілеу болып табылады.

Жобаның күтілетін нәтижесі Еуразиялық экономикалық одақ аумағынан әкелінетін және әкетілетін тауарлардың өткізілуіне ашықтық пен бақылауды қамтамасыз ету, көлеңкелі экономика деңгейін төмендету, сондай-ақ мемлекеттік кірістер органдарымен жұмысты оңайлату үшін салық төлеушілер тарапынан хабарламаның белгіленген нысанын және оны беру мерзімдерін сақтау болып табылады. Осы жобаны іске асыру кезінде Еуразиялық экономикалық одақтың барлық қатысушылары бірыңғай талаптар бойынша жұмыс істейтін болады, бұл салық төлеушілер мен мемлекеттік кірістер органдары арасындағы қателер мен даулар санын азайтады, сондай-ақ құжат айналымын жеңілдетеді.